Akragas
Store norske leksikon,Historie,Verdens historie og samtidshistorie,Europa,Den greske antikken
Akragas var en gresk by ved sydkysten av Sicilia (nå Agrigento). Den ble grunnlagt i 580 fvt. av kolonister fra Gela, Rhodos og Kreta.
Akragas er kjent for tyrannene Falaris i det 6. og Theron tidlig i det 5. århundre fvt. Byen hadde en blomstringstid i det 5. århundre, med filosofen Empedokles og usedvanlig mange, store og til dels velbevarte doriske templer.Byen ble beseiret under Theron, sammen med Syrakus, en kartagisk invasjonsstyrke ved Himera (på nordkysten av Sicilia) i 480 fvt., men ble inntatt og ødelagt av kartagerne i 405. Den fikk igjen en viss blomstring i romertiden, og var kontinuerlig bosatt (med navnet Girgenti) gjennom middelalderen. Les mer i Store norske leksikon den greske antikken den greske antikkens historie den greske antikkens kunst og arkitektur dorisk stil – arkitektur